b'\n_START_ARTICLE_\nSjit helvedes k\xc3\xa5ken\n_START_PARAGRAPH_\nSjit helvedes k\xc3\xa5ken, ogs\xc3\xa5 kjent som Sj\xc3\xa5bakkenk\xc3\xa5ken eller Sj\xc3\xa5bakken-huset er en k\xc3\xa5k (et hus) i Manndalen i K\xc3\xa5fjord kommune som har blitt gjort til turistattraksjon og \xc3\xa5pnet 18. juni 2009. _NEWLINE_Sametingets kulturvernavdeling \xc3\xb8nsket i 2002 \xc3\xa5 frede k\xc3\xa5ken._NEWLINE_Den ble restaurert av \xc3\x81ja samisk senter og andre akt\xc3\xb8rer med st\xc3\xb8tte fra Sametinget og Troms fylkeskommune._NEWLINE_K\xc3\xa5ken fikk \xc3\xb8kt oppmerksomhet etter at den ble presentert i NRK-programmet Norsk attraksjon med Linda Eide._NEWLINE_I forbindelse med Riddu Ri\xc4\x91\xc4\x91u i 2008 ble det satt opp et midlertidig veiskilt som markerte \xc2\xabSjit helvedes k\xc3\xa5ken\xc2\xbb/\xc2\xabBiru baika viessu\xc2\xbb som severdighet.\n_START_SECTION_\nBakgrunn\n_START_PARAGRAPH_\nSj\xc3\xa5bakken-huset ble bygget av Anton Sj\xc3\xa5bakken etter andre verdenskrig._NEWLINE_K\xc3\xa5fjord var den s\xc3\xb8rligste kommunen som ble brent av tyskerne p\xc3\xa5 slutten av krigen. Da folk kom tilbake etter evakueringen, m\xc3\xa5tte de bo i huler, gammer og bygge seg provisoriske hus (k\xc3\xa5ker) av materialer fra brakker som tyskerne hadde etterlatt._NEWLINE_Norske myndigheter forlangte etter hvert betaling for disse materialene og takserte husene. Hvis man ikke betalte, ville krigserstatningen bli inndratt. Sj\xc3\xa5bakkens hus ble taksert til 2700 kroner, noe som tilsvarte en \xc3\xa5rsl\xc3\xb8nn. Sj\xc3\xa5bakken var den eneste som protesterte. Det gjorde han i et harmdirrende brev til K\xc3\xa5fjord Byggekontor i Olderdalen i 1949.'